Internetový slang

Internetový slang je slang (až žargón) používaný pri neformálnej komunikácii používateľov internetu. Zahŕňa rôzne výrazy, skratky, skomoleniny a aj zvláštne značky so špeciálnym významom, napr. tzv. smajlíkov.

Výrazy a skratky bývajú odvodené obvykle z angličtiny, keďže internet vznikal v anglicky hovoriacom prostredí. Niektoré zo skratiek pochádzajú z iných odborných slangov či z bežných hovorových výrazov a skratiek; naopak, niektoré boli prevzaté z internetového slangu do bežnej reči. V slovenskom internetovom slangu sa často používajú skomoleniny pôvodných anglických výrazov.

Skratky prevzaté z angličtiny 
Niektoré bežnejšie používané skratky z angličtiny:

Skratky pôvodom slovenské/české

Úsmevy 
Smajlíky alebo emotikony (angl. smiley) sú zvláštnym druhom ASCII umenia - kresieb tvorených znakmi, ktoré sa dajú napísať na bežnom alfanumerickom termináli. Smajlíky tvoria obvykle znaky len na jednom riadku a väčšinou sa na nich treba pozerať s hlavou natočenou doľava. Základný smajlík je schematická kresbička usmievajúcej sa tváre, ktorú tvoria znaky :) , pričom dvojbodka : predstavuje oči a zátvorka ) predstavuje úsmev (ústa).

História 
 12. apríla 1979 navrhol Kevin McKenzie z „chatovacej“ skupiny Arpanet, aby sa znaky „-)” použili na  vyjadrenie „jazyka v líci“
 9. septembra 1982 navrhol Scott E. Fahlman, profesor University of Mellon z Pittsburghu, aby sa znaky „:-)“ čítané zboku použili na označenie vtipných častí textu a znaky „:-(” na časti, ktoré nie sú vtipmi.
 
Postupne sa začalo používanie smajlíkov rozširovať, prvý „slovník“ smajlíkov vydal v marci 1993 David Sanderson, ktorý má 93 strán.

Príklady smajlíkov 

Smajlíky sa často najmä v chatoch používajú pre rýchlosť bez „nosa" (-), ako napríklad :), :(, :D apod.

Internetový slang vzniknutý doslovným prekladom 
Tento internetový slang vznikol doslovným preložením niektorých anglických slov či fráz do slovenčiny, najprv vznikal skôr z recesie no neskôr sa ujal a užívatelia rôznych internetových fór, diskusií, chatov a pod. ho začali používať. Príklady takéhoto slangu:
 plagát - prispievateľ, vzniklo od anglického slova poster, ktoré môže znamenať buď prispievateľ (do nejakej diskusie), ale aj plagát
 plagátovať - znamená pridávať príspevky do internetovej, odvodené od predošlého slangu a od slova posting

Pozri aj 
 Netiketa
 ASCII umenie